OpenLLM-France/wikimedia huggingface dataset:
# 1303
## Esdeveniments

* Fundació de la Universitat de Roma La Sapienza
* El Far d'Alexandria és malmès per un terratrèmol
* Batalla de Roslin entre escocesos i anglesos
* Batalla de Marj as-Suffar
* Batalla del riu Cízic
* Massacre dels genovesos a mans dels almogàvers
* El conclave de 1303 escull Benet XI
* Acabaes les obres de la Capella dels Scrovegni
* Creació estimada de l'arqueta de Sant Cugat

## Naixements

* 3 de juny, Finsta: Brígida de Suècia, religiosa i mística sueca, copatrona d'Europa (m. 1373).

## Necrològiques

* 24 de setembre, Vallbona de les Monges: Geralda de Cardona, monja cistercenca que fou abadessa del monestir de Santa Maria de Vallbona.
* 11 d'octubre, Roma, Estats Pontificis: Bonifaci VIII, Papa
* Beatriu de Castella i de Guzmán, reina consort de Portugal

## Referències

* ↑ Constantin d'Ohsson. F. Muller. Histoire des Mongols, depuis Tchinguiz-Khan jusqu'à Timour Bey ou Tamerlan (4 volumes). IV, 1852.
* ↑ Dalmases, Núria de. Orfebreria catalana medieval Barcelona 1300-1500: Consideracions generals i catalogació d'obra Vol. I. Barcelona: Institut d'Estudis Catalans, 1992. ISBN 84-728-3218 X
* ↑ «Brígida». Gran Enciclopèdia Catalana. [Consulta: maig 2023].
* ↑ Piquer i Jover, Josep Joan. Abaciologi de Vallbona (1153-1977). Santes Creus: Fundació d'Història i Art Roger de Belfort, 1978, pàg. 95-98. ISBN 84-400-5204-9.
# Kaba Gassama Cissokho

Kaba Gassama Cissokho (Granollers, 16 d'agost de 1997) és una jugadora catalana d'handbol del Fleury Loiret Handball, i de la selecció espanyola, amb qui va debutar l'any 2017 en dos partits amistosos a Romania de la mà del seleccionador Carlos Viver.

## Trajectòria

Gassama va néixer a Granollers de pares senegalesos i és la tercera de quatre germans. El seu germà gran, Mamadou Gassama, també és jugador d'handbol, la seva germana petita, Goundo Gassama, juga a l'equip infantil i el seu altre germà, Sekou Gassama, és futbolista.
Kaba Gassama va iniciar-se amb l'handbol als dotze anys en el Torneig CoAliment, una trobada escolar on més d'un miler d'infants d'entre sis i dotze anys fan el primer contacte amb aquest esport. Juga en la posició de pivot i les seves jugadores referents són la canària Marta Mangué i la capverdiana Xandri Barbosa.
La temporada 2019-2020 fou nominada, juntament amb les seves companyes d'equip Giulia Guarieiro i Ona Vegué, a l'equip ideal de la Lliga Iberdrola. El procés d'elecció de les nominades es realitzà a través d'una primera selecció realitzada exclusivament pels entrenadors dels 12 equips que disputaren la temporada de Lliga.
Al novembre del 2020 es va anunciar el seu fitxatge pel Nantes Atlantique després que el club francès pagués la clàusula de rescissió.

## Referències

* ↑ «Comunicat del Fleury Loiret Handball» (en francès). Arxivat de l'original el 2021-04-15. [Consulta: 30 novembre 2021].
* ↑ «Kaba Gassama, primera jugadora del KH-7 Granollers convocada amb l'absoluta». somgranollers.cat, 24-02-2017 [Consulta: 27 gener 2019].
* ↑ «Els Gassama, una nissaga al BM Granollers». Esport3, 29-02-2020. [Consulta: 10 octubre 2020].
* ↑ Tronchoni, Nadia. «Aquí a los negros también nos persiguen» (en castellà), 21-06-2020. [Consulta: 10 octubre 2020].
* ↑ «Dos hermanos bajo el mismo techo del Granollers». marca.com, 18-03-2017 [Consulta: 27 gener 2019].
* ↑ «Sekou Gassama ens explica per què es va decantar per al futbol». beteve.cat, 27-02-2017 [Consulta: 27 gener 2019].
* ↑ González Núñez, Víctor. «Em miren i diuen: una negra parlant català!». Fosbury, 20-07-2020. [Consulta: 10 octubre 2020].
* ↑ «Giulia Guarieiro, Kaba Gassama i Ona Vegué, nominades a l'equip ideal de la Lliga Iberdrola», 03-06-2020. [Consulta: 10 octubre 2020].
* ↑ «Kaba Gassama deixa el BM Granollers i fitxa pel Nantes». ccma.cat, 03-11-2020 [Consulta: 6 novembre 2020].
# Museu Letó d'Arquitectura

El Museu Letó d'Arquitectura (en letó: Latvijas Arhitektūras muzejs) és una institució museística localitzada a Riga, Letònia. El museu està allotjat en un antic edifici medieval al barri vell de Riga conegut amb el nom de Tres Germans, i pertany a l'Associació de Museus de Letònia. El museu es va fundar el 28 de juliol de 1994 inaugurant-se un any més tard.

## Història

L'any 1994 el museu formava part estructural de la Inspecció Estatal per a la Protecció del Patrimoni, en 1992 va començar a recopilar part de la seva col·lecció amb els documents i manuscrits proporcionats pel Centre de Documentació del Patrimoni, així com la donació de dibuixos i biografies de l'arquitecte Leons Plaucins, els fons s'han ampliat notablement amb noves donacions i adquisicions.
Els fons del Museu Letó d'Arquitectura en contenen més de nou mil articles. Entre aquests existeixen documents i materials relacionats amb els noms dels més famosos i influents arquitectes: Christoph Haberland, Johann Felsko, Jānis Frīdrihs Baumanis, Vilhelms Bockslaff, Eižens Laube.
El pati del museu allotja una col·lecció de curiositats arquitectòniques medievals: Portal de la Casa dels Caps Negres, un fragment del portal d'una de les cases del barri vell de Riga amb la inscripció llatina : «Solideu Gloria Anno: 1727», i un relleu amb l'escut d'armes de ferro forjat de la ciutat de Riga amb la data de 1554, d'aquest tipus és el més antic conegut fins a la data original.
En no tenir una exposició permanent, el museu funciona com a sala d'exposicions, on se celebren mostres periòdiques destinades a crear consciència sobre l'estat de l'arquitectura contemporània i donar una visió retrospectiva del patrimoni arquitectònic de Letònia.
També el museu col·labora amb el consell editorial de la revista Arquitectura Latvijas.

## Referències

* ↑ «Šodien muzejā» (en letó). Latvijas Arhitektūras muzejs. [Consulta: 14 febrer 2015].
* ↑ «Buildingconsulta= 14 de febrer de 2015» (en anglès). Latvijas Arhitektūras muzejs.
* ↑ «Collections» (en anglès). Latvijas Arhitektūras muzejs. [Consulta: 14 febrer 2015].
* ↑ «Mission» (en anglès). Latvijas Arhitektūras muzejs. [Consulta: 14 febrer 2015].
* ↑ «Exhibitions» (en anglès). Latvijas Arhitektūras muzejs. [Consulta: 14 febrer 2015].
* ↑ «Publications» (en anglès). Latvijas Arhitektūras muzejs. [Consulta: 14 febrer 2015].
# Casa del Tren

La Casa del Tren, antigament dit Hostal del Trenc, és un mas al municipi de Parets del Vallès (Vallès Oriental) protegit com a bé cultural d'interès local. No es coneix l'antiguitat d'aquesta masia però es creu que és una de les més antigues del poble. Antigament estava situada sobre el Camí Ral i servia com a hostal. Actualment hi viuen quatre famílies.
Masia orientada cap a l'est, té teulada a dues vessants, la seva part superior és plana. Consta de planta, pis i golfes. La porta principal és quadrada i adovellada. Dues finestres del primer pis són de pedra d'arc pla i la col·locada a la dreta és gòtica i aguantada per dos imatges. A la part central de les golfes hi ha uns arcs que formen tres finestres, els seus extrems tenen un arc cec. Entre la planta i el pis hi ha un rellotge del sol circular. Als costats de l'edifici hi ha edificis adossats que serveixen com a magatzems.

## Notes

* 1 2 «Casa del Tren». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].
# ElGrandeToto

ElGrandeToto (àrab: Toto) (Casablanca, 3 d'agost de 1996) nom artístic de Taha Fahssi o simplement Toto, és un raper marroquí, que canta en àrab, francès i anglès (sovint barrejant les tres llengües). És l'artista amb més audicions a Spotify a l'Orient Mitjà i nord d'Àfrica (MENA), amb més de 135 milions de descàrregues en 178 països.
Va iniciar la carrera el 2016, i de seguida va obtenir un gran èxit, especialment amb la seva cançó Pablo (2017), que el va propulsar al capdavant de l'escena marroquina.
En 2018 va publicar el seu primer projecte, un EP titulat Illicit.
El 2020 Fahssi era el vuitè artista àrab més escoltat en línia al MENA a la plataforma Deezer, i la seva cançó “Hors Série” era la setena cançó més demanada a la plataforma. En el mateix any, va rebre el guardó de "Millor artista de Hip-Hop o Rap" als premis African Entertainment Awards USA.
El març de 2021 l'àlbum de debut "Caméléon" de Toto va ser classificat entre els 6 millors àlbums de debut del món per Spotify.
Era el més streamed àrab i MENA artista damunt Spotify en 2021.

## Singles discografia

* Pablo - 2017
* Slay (amb Manal) - 2018
* Hors Série (amb Khtek, Don Bigg i Draganov) - 2020
* Mghayer - 2021
* Love Nwantiti [North African Remix] (de CKay amb ElGrandeToto) - 2021

## Àlbums

* Illícit (2018)
* Caméléon (2021)

## Referències

* ↑ «Spotify : ElGrandeToto, l'artiste le plus écouté au Maroc et dans le monde arabe». ledesk.ma.
* ↑ Mughal, Waqar. «ElGrandeToto - The Celebrity List: Arab Music Stars 2021».
* ↑ «AEAUSA | Awards». Arxivat de l'original el 2021-12-05. [Consulta: 3 febrer 2022].
* ↑ Moroccan rap blossoms thanks to social media - Africanews (2021)
* ↑ «CKay (Ft. ElGrandeToto) – love nwantiti (North African Remix». genius.com).
# Badalovita

La badalovita és un mineral de la classe dels arsenats, que pertany al grup de l'alluaudita.

## Característiques

La badalovita és un arsenat de ferro, magnesi i sodi de fórmula química Na₂Mg₂Fe$^{3+}$(AsO₄)₃. Va ser aprovada com a espècie vàlida per l'Associació Mineralògica Internacional l'any 2016. Cristal·litza en el sistema monoclínic. Químicament a la yazganita i la yurmarinita.

## Formació i jaciments

Va ser descoberta a la fumarola Arsenàtnaia, al volcà Tolbàtxik, que es troba a l'óblast de Kamtxatka (Districte Federal de l'Extrem Orient, Rússia). Es tracta de l'únic indret on ha estat trobada aquesta espècie mineral.

## Referències

* ↑ «Badalovite» (en anglès). Mindat. [Consulta: 11 desembre 2016].
# Vérkhniaia Pixmà

Vérkhniaia Pixmà (en rus: Верхняя Пышма) és una ciutat de l'óblast de Sverdlovsk, a Rússia, segons el cens del 2021 tenia 74.262 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский». Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Les Moutiers-en-Auge

Les Moutiers-en-Auge és un municipi francès situat al departament de Calvados i a la regió de Normandia. L'any 2007 tenia 122 habitants.

## Demografia
### Població

El 2007 la població de fet de Les Moutiers-en-Auge era de 122 persones. Hi havia 44 famílies de les quals 12 eren unipersonals (4 homes vivint sols i 8 dones vivint soles), 16 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 62 habitatges, 47 eren l'habitatge principal de la família, 12 eren segones residències i 3 estaven desocupats. Tots els 62 habitatges eren cases. Dels 47 habitatges principals, 36 estaven ocupats pels seus propietaris, 10 estaven llogats i ocupats pels llogaters i 1 estava cedit a títol gratuït; 1 tenia una cambra, 1 en tenia dues, 6 en tenien tres, 11 en tenien quatre i 28 en tenien cinc o més. 44 habitatges disposaven pel capbaix d'una plaça de pàrquing. A 24 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Les Moutiers-en-Auge el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 4 |
| 0 | 75 a 79 | 8 |
| 0 | 70 a 74 | 0 |
| 4 | 65 a 69 | 4 |
| 4 | 60 a 64 | 8 |
| 0 | 55 a 59 | 0 |
| 4 | 50 a 54 | 4 |
| 0 | 45 a 49 | 0 |
| 4 | 40 a 44 | 4 |
| 8 | 35 a 39 | 12 |
| 4 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 4 | 15 a 19 | 0 |
| 4 | 10 a 14 | 8 |
| 8 | 5 a 9 | 4 |
| 8 | 0 a 4 | 4 |

## Economia

El 2007 la població en edat de treballar era de 78 persones, 57 eren actives i 21 eren inactives. De les 57 persones actives 54 estaven ocupades (31 homes i 23 dones) i 3 estaven aturades (1 home i 2 dones). De les 21 persones inactives 7 estaven jubilades, 6 estaven estudiant i 8 estaven classificades com a «altres inactius».

### Activitats econòmiques

Dels 4 establiments que hi havia el 2007, 2 eren d'empreses extractives, 1 d'una empresa de serveis i 1 d'una entitat de l'administració pública.
L'any 2000 a Les Moutiers-en-Auge hi havia 15 explotacions agrícoles que ocupaven un total de 1.111 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Les Moutiers-en-Auge a l'INSEE.
* Évolution et structure de la population Fitxa amb el detall de dades de Les Moutiers-en-Auge a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# N-260a

N-260a és el nom que reben diversos trams desafectats que romanen del traçat antic de la carretera N-260, al llarg de tot el seu recorregut.

## Ripollès - Garrotxa

Aquest tram comença al nord de la ciutat d'Olot, en el vessant nord-est del Volcà de la Garrinada, en el nus de carreteres on es troba amb l'antiga carretera C-26 (actualment N-260) i l'autovia A-26. Des d'aquest lloc arrenca cap a ponent seguint quasi paral·lel al límit nord del terme municipal de Riudaura. Arribant al Coll de Coubet es decanta cap al sud-oest, per arribar de seguida al Coll de Canes, on abandona la Garrotxa per endinsar-se en el Ripollès. Seguidament travessa tot el terme municipal de Vallfogona de Ripollès i passa per l'extrem nord del nucli urbà, fins que entra en el terme de Ripoll, on acaba el recorregut de 29 quilòmetres (de la fita 87 a la 116).

## Pallars Jussà

El tram pallarès comença en el punt on aquesta carretera travessava el Congost d'Erinyà, entre els punts quilomètrics 312,85 i 315,25. Actualment el tram més septentrional, el tram del Congost d'Erinyà, de la carretera vella ha estat reconvertit en un tram de carretera desafectat, de circulació restringida i preferent per als vianants i bicicletes, i els trams meridionals han passat a ser camins veïnals o àrees de repòs.
Discorre pels termes municipals de Conca de Dalt (antic terme de Toralla i Serradell), a l'àmbit del poble de Rivert, i de Senterada, en territori del poble de Reguard.

## Enllaços externs

* Institut Cartogràfic de Catalunya; cal fer tres passos d'aproximació

## Referències

* ↑ N-260a al web de la Dirección General de Tráfico
* ↑ Restablert el trànstit a la N-260a a Ripoll que ahir a la nit es va tallar per una esllavissada Arxivat 2017-03-25 a Wayback Machine., ripollesdigital, 7 de setembre de 2014
* ↑ Imatges d'accidents a la N-260a al tram d'Olot Arxivat 2017-03-25 a Wayback Machine., Agència Catalana de Notícies
* ↑ Tres ferits greus en un accident a la N-260a a Olot, Diari de Girona, 23 de desembre de 2016
* ↑ Catàleg de Carreteres de la Diputació de Lleida
# Edgewater (Nova Jersey)

Edgewater és una població dels Estats Units a l'estat de Nova Jersey. Segons el cens del 2008 tenia 9.635 habitants.

## Demografia

Segons el cens del 2000, Edgewater tenia 7.677 habitants, 3.836 habitatges, i 1.971 famílies. La densitat de població era de 3.487,2 habitants/km².
Dels 3.836 habitatges en un 20% hi vivien nens de menys de 18 anys, en un 40% hi vivien parelles casades, en un 8,4% dones solteres, i en un 48,6% no eren unitats familiars. En el 39,1% dels habitatges hi vivien persones soles el 6,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2 i el nombre mitjà de persones que vivien en cada família era de 2,7.
Per edats la població es repartia de la següent manera: un 15,4% tenia menys de 18 anys, un 5,3% entre 18 i 24, un 46,7% entre 25 i 44, un 23,6% de 45 a 60 i un 8,9% 65 anys o més.
L'edat mediana era de 36 anys. Per cada 100 dones de 18 o més anys hi havia 92,9 homes.
La renda mediana per habitatge era de 63.455 dòlars i la renda mediana per família de 72.692 dòlars. Els homes tenien una renda mediana de 50.795 dòlars mentre que les dones 49.238 dòlars. La renda per capita de la població era de 42.650 dòlars. Aproximadament el 6,2% de les famílies i el 8,6% de la població estaven per sota del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Edgewater». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Edgewater». American Fact Finder. Oficina del Cens dels Estats Units, 12-01-2010.
# Tuberculosi miliar

La tuberculosi miliar, també coneguda com a tuberculosi disseminada, és una forma de tuberculosi que es caracteritza per una àmplia difusió al cos humà i per la petita grandària de les lesions (1-5 mm). El seu nom prové d'un patró distintiu de veure en una radiografia de tòrax de molts punts petits distribuïts al llarg dels camps pulmonars amb l'aparença similar a les llavors de mill, d'aquí el terme "miliar" d'aquesta forma de tuberculosi. La tuberculosi miliar pot infectar qualsevol òrgan, incloent els pulmons, el fetge i la melsa. És una complicació d'un 1-3% de tots els casos de tuberculosi.

## Etiologia

La tuberculosi miliar és una forma d'infecció tuberculosa al pulmó que és el resultat de l'erosió de la infecció a una vena pulmonar. Una vegada que els bacteris arriben al costat esquerre del cor i entren en la circulació sistèmica, la infecció afecta òrgans com el fetge i/o la melsa. D'altra banda, els bacteris poden entrar a ganglis limfàtics, desembocar a una vena sistèmica i, finalment, arribar al costat dret del cor. Des del costat dret del cor, els bacteris es dirigeixen cap als pulmons, causant la infecció en forma de llavors de mill.

## Símptomes

Els pacients amb tuberculosi miliar solen consultar per símptomes inespecífics, com febreta, tos i engrandiment dels ganglis limfàtics. La tuberculosi miliar també es pot presentar amb engrandiment del fetge (40% dels casos), engrandiment de la melsa (15%), inflamació del pàncrees (<5%), i disfunció orgànica múltiple amb insuficiència suprarenal (les glàndules suprarenals no produeixen suficient hormona esteroide per a regular la funció de l'òrgan). També poden presentar diarrees. Els factors de risc de contreure tuberculosi miliar són: estar en contacte directe amb una persona amb aquesta patologia, viure en condicions insalubres i amb una dieta poc saludable. La gent als EUA que estan en major risc de contraure la malaltia són les persones sense llar i les persones amb VIH o sida.

## Referències

* ↑ Rapini, Ronald P.; Bolognia, Jean L.; Jorizzo, Joseph L.. Dermatology: 2-Volume Set. St. Louis: Mosby, 2007, p. Chapter 74. ISBN 1-4160-2999-0.
* ↑ Lessnau, Klaus-Dieter, "Miliary Tuberculosis", http://www.emedicine.com/med/topic1476.htm, 3 d'octubre de 2006.
* 1 2 Kumar, Vinay; Abbas, Abul K.; Fausto, Nelson; & Mitchell, Richard N. (2007). Robbins Basic Pathology (8th ed.). Saunders Elsevier. pp. 516-522 ISBN 978-1-4160-2973-1
* ↑ Dugdale, David, "Disseminated Tuberculosis" http://www.nlm.nih.gov/medlineplus/ency/article/000624htm, December 3, 2008.
# Shigeru Morioka

Shigeru Morioka (Prefectura d'Ehime, 12 d'abril de 1973) és un exfutbolista japonès.

## Selecció japonesa

Va formar part de l'equip olímpic japonès als Jocs Olímpics d'estiu de 1996.

## Referències

* ↑ «FIFA». Arxivat de l'original el 2017-11-16. [Consulta: 16 novembre 2017].
# Cefalotòrax

El cefalotòrax (anomenat prosoma en alguns grups) és la primera gran secció del cos dels aràcnids i dels crustacis malacostracis. La resta del cos és l'abdomen (opistosoma), que pot presentar els membres laterals i la cua, si estan presents. El terme "prosoma" també es pot aplicar al cap dels insectes, però com els dos són sempre sinònims en els insectes (a diferència de mesosoma/tòrax o metasoma/abdomen) s'utilitza el terme més comú, cap.

## Referències

* ↑ «prosoma | enciclopèdia.cat». GEC. [Consulta: 3 juny 2021].
* ↑ «cefalotòrax | enciclopèdia.cat». GEC. [Consulta: 3 juny 2021].
# Edgewood (Califòrnia)

Edgewood és una població dels Estats Units a l'estat de Califòrnia. Segons el cens del 2009 tenia 77 habitants.

## Demografia

Segons el cens del 2000, Edgewood tenia 67 habitants, 25 habitatges, i 19 famílies. La densitat de població era de 26,9 habitants/km².
Dels 25 habitatges en un 24% hi vivien nens de menys de 18 anys, en un 64% hi vivien parelles casades, en un 4% dones solteres, i en un 24% no eren unitats familiars. En el 16% dels habitatges hi vivien persones soles el 8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3,05.
Per edats la població es repartia de la següent manera: un 28,4% tenia menys de 18 anys, un 3% entre 18 i 24, un 19,4% entre 25 i 44, un 28,4% de 45 a 60 i un 20,9% 65 anys o més.
L'edat mediana era de 45 anys. Per cada 100 dones de 18 o més anys hi havia 108,7 homes.
La renda mediana per habitatge era de 50.750 $ i la renda mediana per família de 50.500 $. Els homes tenien una renda mediana de 38.750 $ mentre que les dones 35.000 $. La renda per capita de la població era de 32.172 $. Entorn de l'11,1% de les famílies i el 10,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Edgewood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Edgewood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Bandera de Drenthe

La bandera de Drenthe fou establerta per ordre de l'executiu provincial el 19 de febrer de 1947, sent la primera província neerlandesa a tenir una bandera oficial. La bandera fou dissenyada per Gerlof Auke Bontekoe, alcalde de Sleen del 1927 al 1938 i posteriorment d'Ooststellingwerf.

## Disseny

Es tracta d'una bandera de camp blanc amb dues faixes vermelles estretes a la part central. Entre aquestes s'hi insereix una torre negre centrada amb sis estrelles de cinc puntes, tres a cada banda, també en color vermell. La bandera utilitza els colors blanc i vermell, perquè es tracta dels colors tradicionals saxons. El blanc i el vermell també coincideixen amb els colors de la ciutat d'Utrecht. Drenthe va formar part durant molt de temps del territori de l'Oversticht i governada pel bisbat d'Utrecht. Les sis estrelles representen les sis antigues jurisdiccions més importants: Zuidenveld, Oostermoer, Noordenveld, Rolder, Beiler i Dieverderdingspel. I la torre fa referència als castell de Coevorden des d'on es governà la província.

### Colors

| Model de color | Vermell | Blanc | Negre |
| Pantone | 2035 C | Blanc | Black 6 C |
| RGB | 218, 18, 26 | 255, 255, 255 | 0, 0, 0 |
| CMYK | 0-92-88-15 | 0-0-0-0 | 0-0-0-100 |
| HTML | #DA121A | #FFFFFF | #000000 |

## Referències

* ↑ «Drenthe Province (The Netherlands)» (en anglès). Flags Of The World. [Consulta: 22 octubre 2020].
* ↑ «Het waopen en de vlag» (en neerlandès). Province Drenthe. [Consulta: 22 octubre 2020].
* ↑ «Drenthe Flag Color Codes». Flag Color Codes. [Consulta: 19 abril 2023].